# ΠΑΡΑΡΤΗΜΑ ΙΙΙ: ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ

Οι προσφέροντες υποχρεούνται να συμπληρώσουν τον πίνακα συμμόρφωσης τεχνικής προσφοράς έχοντας απόλυτη ευθύνη της ακρίβειας των στοιχείων που δηλώνουν. Ακριβέστερα, ο πίνακας συμμόρφωσης τεχνικής προσφοράς περιλαμβάνει δύο (2) πίνακες, οι οποίοι θα πρέπει να συμπληρωθούν:

**1)** ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΓΕΝΙΚΩΝ ΑΠΑΙΤΗΣΕΩΝ – ΥΠΟΧΡΕΩΣΕΙΣ ΑΝΑΔΟΧΟΥ)

Υπογράφεται αρμοδίως.

**2)** ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΤΕΧΝΙΚΩΝ ΠΡΟΔΙΑΓΡΑΦΩΝ)

Υπογράφεται αρμοδίως.

Επισημαίνεται ότι:

**α)** Στη στήλη «ΥΠΟΧΡΕΩΤΙΚΗ ΑΠΑΙΤΗΣΗ» έχει συμπληρωθεί η λέξη «ΝΑΙ», που σημαίνει ότι η αντίστοιχη προδιαγραφή είναι υποχρεωτική για τον Ανάδοχο. Οι συγκεκριμένες προδιαγραφές θεωρούνται απαράβατοι όροι σύμφωνα με την παρούσα διακήρυξη, με τους οποίους ο Ανάδοχος υποχρεούται να συμμορφωθεί. Προσφορές που δεν καλύπτουν πλήρως απαράβατους όρους απορρίπτονται ως μη αποδεκτές.

**β)** Στη στήλη «ΑΠΑΝΤΗΣΗ ΥΠΟΨΗΦΙΟΥ» σημειώνεται η απάντηση του Αναδόχου που έχει τη μορφή ΝΑΙ/ΟΧΙ εάν η αντίστοιχη προδιαγραφή πληρούται ή όχι από την προσφορά.

**γ)** Στη στήλη «ΠΑΡΑΠΟΜΠΗ» δύναται να δηλωθεί η σχετική παραπομπή στην τεχνική προσφορά.

## Α. Πίνακας συμμόρφωσης τεχνικής προσφοράς (Γενικών απαιτήσεων – υποχρεώσεις αναδόχου)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ** **(ΓΕΝΙΚΩΝ ΑΠΑΙΤΗΣΕΩΝ- ΥΠΟΧΡΕΩΣΕΩΝ ΑΝΑΔΟΧΟΥ)** | | | | | | | | |
| **ΠΕΡΙΓΡΑΦΗ** | | | | | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** | | |
| **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** | |
| **ΓΕΝΙΚΕΣ ΑΠΑΙΤΗΣΕΙΣ – ΥΠΟΧΡΕΩΣΕΙΣ ΑΝΑΔΟΧΟΥ** | | | | |  |  |  | |
| 1 | | Ο Ανάδοχος υποχρεούται να τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής και ασφαλιστικής νομοθεσίας και της νομοθεσίας περί υγείας και ασφάλειας των εργαζομένων και πρόληψης του επαγγελματικού κινδύνου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα X του Προσαρτήματος Α΄ του Ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους, θα ευθύνεται δε έναντι των Ελληνικών Αρχών για την τήρηση κάθε υποχρέωσης που προκύπτει απ’ αυτές. Επίσης υποχρεούται να εκπληρώνει όλες του τις υποχρεώσεις απέναντι στο Δημόσιο, στους ασφαλιστικούς φορείς και σε κάθε τρίτο. | | | **ΝΑΙ** |  |  | |
| 2 | | Στην αναθέτουσα αρχή παρέχεται η δυνατότητα για έλεγχο των ανωτέρω μέσω των ασφαλιστικών ταμείων κ.λπ. Σε περίπτωση που διαπιστωθεί μη τήρηση, μερικώς ή συνολικά των παραπάνω αναφερόμενων όρων παρέχεται το δικαίωμα στην αναθέτουσα αρχή να καταγγείλει μονομερώς τη σύμβαση. | | | **ΝΑΙ** |  |  | |
| 3 | | Ο Ανάδοχος είναι υποχρεωμένος να συνεργάζεται με την Αναθέτουσα Αρχή για την τήρηση της σύμβασης. | | | **ΝΑΙ** |  |  | |
| 4 | | Ο Ανάδοχος υποχρεούται να τηρεί τις κείμενες διατάξεις σχετικά με την ασφάλεια των εργαζομένων και είναι αποκλειστικός και μόνος υπεύθυνος ποινικά και αστικά για κάθε ατύχημα που ήθελε συμβεί στο προσωπικό του. | | | **ΝΑΙ** |  |  | |
| 5 | | Ο Ανάδοχος υποχρεούται να λαμβάνει κάθε μέτρο ασφαλείας και προστασίας για την αποτροπή ζημίας, φθοράς ή βλάβης στις εγκαταστάσεις της Αναθέτουσας Αρχής και είναι μοναδικός υπεύθυνος και υπόχρεος για την αποζημίωση οποιουδήποτε προσώπου, για κάθε φύσεως και είδους ζημίες, που τυχόν υποστεί από πράξεις ή παραλείψεις του ιδίου ή των προσώπων που θα χρησιμοποιήσει για την εκτέλεση της σύμβασης. Στις περιπτώσεις αυτές, αν τυχόν υποχρεωθεί η Αναθέτουσα Αρχή να καταβάλει οποιαδήποτε αποζημίωση, ο Ανάδοχος υποχρεούται να καταβάλει σ’ αυτήν το αντίστοιχο ποσό, συμπεριλαμβανομένων τυχόν τόκων και εξόδων. Η Αναθέτουσα Αρχή δε φέρει καμία αστική ή άλλη ευθύνη έναντι του προσωπικού που θα απασχοληθεί για την εκτέλεση της σύμβασης. Σε περίπτωση βλάβης ή ζημίας που προκληθεί στο προσωπικό του Αναδόχου ή σε τρίτους ή στις κτιριακές εγκαταστάσεις της Αναθέτουσας Αρχής στο πλαίσιο εκτέλεσης της σύμβασης, ο Ανάδοχος υποχρεούται για την αποκατάσταση αυτών, εφόσον αυτή οφείλεται σε υπαιτιότητα του. | | | **ΝΑΙ** |  |  | |
| 6 | | Η υποβολή της προσφοράς συνεπάγεται εκ μέρους του προσφέροντος την πλήρη γνώση και αποδοχή όλων των όρων της παρούσας διακήρυξης και των λοιπών εγγράφων της σύμβασης. Ειδικότερα, η υποβολή προσφοράς τεκμαίρει την εκ μέρους του προσφέροντος πλήρη γνώση των συνθηκών εκτέλεσης της σύμβασης. | | | **ΝΑΙ** |  |  | |
| 7 | | Ο Ανάδοχος υποχρεούται να συμμορφώνεται με όλες τις υποχρεώσεις τις απορρέουσες από την κείμενη νομοθεσία αναφορικά με την οργάνωση της αγοράς πετρελαιοειδών, την αδειοδότηση των σχετικών δραστηριοτήτων, τις προδιαγραφές αλλά και τους όρους αποθήκευσης, διανομής, διακίνησης και εμπορίας των προς προμήθεια υγρών καυσίμων. | | | **ΝΑΙ** |  |  | |
| 8 | | Η παράδοση των καυσίμων θέρμανσης θα γίνει με μέριμνα και ασφάλεια του Αναδόχου, με δικό του προσωπικό, ενώ οποιοδήποτε κόστος προετοιμασίας, προστασίας, μεταφοράς, τοποθέτησης θα βαρύνει τον Ανάδοχο. | | | **ΝΑΙ** |  |  | |
| 9 | | Καθ’ όλη τη διάρκεια της σύμβασης αλλά και μετά τη λήξη ή λύση αυτής, ο Ανάδοχος έχει την υποχρέωση να τηρήσει εμπιστευτικές και να μη γνωστοποιήσει σε οποιοδήποτε τρίτο, οποιαδήποτε έγγραφα (στοιχεία, σχέδια κατόψεων) ή κάθε άλλου είδους πληροφορίες που θα περιέλθουν σε γνώση του κατά την εκτέλεση της σύμβασης και την εκπλήρωση των συμβατικών του υποχρεώσεων ή επ’ ευκαιρία εκτέλεσης αυτών και αφορούν την Αναθέτουσα Αρχή ή τις δραστηριότητές της. Ο ανάδοχος δεσμεύεται ειδικότερα ότι δεν θα χρησιμοποιήσει ή θα αποκαλύψει τις πληροφορίες ή θα ανακοινώσει προφορικά ή θα διαρρεύσει εγγράφως ή με οποιονδήποτε άλλο τρόπο θα διαβιβάσει ή θα γνωστοποιήσει προς τρίτους οποιαδήποτε πληροφορία τυχόν έρθει σε γνώση του στο πλαίσιο ή επ’ ευκαιρία της εκτέλεσης των συμβατικών του υποχρεώσεων. Σε περίπτωση ουσιώδους παραβίασης της υποχρέωσης εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του αναδόχου. Επίσης, θα αναλάβει την υποχρέωση να μην γνωστοποιήσει μέρος ή το σύνολο της σύμβασης που θα εκτελέσει χωρίς την προηγούμενη έγγραφη συγκατάθεση της Αναθέτουσας Αρχής. Η υποχρέωση αυτή επεκτείνεται και στο προσωπικό του Αναδόχου, καθώς και σε κάθε τυχόν υπεργολάβο απασχολεί σχετικά. Σε περίπτωση ουσιώδους παραβίασης των υποχρεώσεων τήρησης της εμπιστευτικότητας κατά τα ανωτέρω, η Αναθέτουσα Αρχή έχει δικαίωμα να καταγγείλει άμεσα τη σύμβαση, με όλες τις συνακόλουθες συνέπειες. Σε κάθε δε περίπτωση έχει δικαίωμα να διεκδικήσει την αποκατάσταση οποιασδήποτε τυχόν ζημίας ήθελε υποστεί από την αντισυμβατική συμπεριφορά του Αναδόχου. | | | **ΝΑΙ** |  |  | |
| Για τις **ενώσεις** που υποβάλλουν κοινή προσφορά, επιπλέον: | | | | | | | | |
| 10 | | Τα μέλη που αποτελούν την ένωση θα είναι από κοινού και εις ολόκληρον υπεύθυνα έναντι της Αναθέτουσας Αρχής για την εκπλήρωση όλων των απορρεουσών από τη παρούσα και το συμφωνητικό, υποχρεώσεων τους. Τυχόν υφιστάμενες μεταξύ τους συμφωνίες περί κατανομής των ευθυνών τους έχουν ισχύ μόνο στις εσωτερικές τους σχέσεις και σε καμία περίπτωση δεν δύναται να προβληθούν έναντι της Αναθέτουσας Αρχής ως λόγος απαλλαγής του ενός μέλους από τις ευθύνες και τις υποχρεώσεις του άλλου ή των άλλων μελών για την ολοκλήρωση της σύμβασης. | | | **ΝΑΙ** |  |  | |
| 11 | | Σε περίπτωση που – εξαιτίας αδυναμίας για οποιονδήποτε λόγο ή λόγω ανωτέρας βίας – κάποιο μέλος της ένωσης αδυνατεί να ανταποκριθεί στις υποχρεώσεις της ένωσης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με το ίδιο τίμημα. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, η σύμβαση εξακολουθεί να υφίσταται και οι απορρέουσες από τη σύμβαση υποχρεώσεις βαρύνουν τα εναπομείναντα μέλη του Αναδόχου, μόνο εφόσον, αυτά είναι σε θέση να τις εκπληρώσουν. Η κρίση για τη δυνατότητα εκπλήρωσης ή μη των όρων της σύμβασης εναπόκειται στη διακριτική ευχέρεια της Αναθέτουσας Αρχής, η οποία εξετάζει εάν εξακολουθούν να συντρέχουν στο πρόσωπο του διάδοχου μέλους οι προϋποθέσεις ανάθεσης της σύμβασης. Εάν η Αναθέτουσα Αρχή αποφασίσει ότι τα εναπομείναντα μέλη δεν επαρκούν να εκπληρώσουν τους όρους της σύμβασης, τότε αυτά οφείλουν να ορίσουν αντικαταστάτη με προσόντα αντίστοιχα του μέλους που αξιολογήθηκε στην αντίστοιχη φύση του διαγωνισμού. Η αντικατάσταση, ωστόσο πρέπει να εγκριθεί από την Αναθέτουσα Αρχή. | | | **ΝΑΙ** |  |  | |
| **Ημερομηνία: …………………….** | |  | **Για τον προσφέροντα**  *Σφραγίδα/ Υπογραφή*  (Ονοματεπώνυμο Εκπροσώπου) | | | |

## Β. Πίνακας συμμόρφωσης τεχνικής προσφοράς (Τεχνικών προδιαγραφών)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1. **ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΗΣ ΠΡΟΣΦΟΡΑΣ (ΤΕΧΝΙΚΩΝ ΠΡΟΔΙΑΓΡΑΦΩΝ)** | | | | | | | | |
| **ΠΕΡΙΓΡΑΦΗ** | | | | | **ΥΠΟΧΡΕΩΤΙΚΗ ΑΠΑΙΤΗΣΗ** | **ΣΤΟΙΧΕΙΑ ΠΡΟΣΦΟΡΑΣ** | | |
| **ΑΠΑΝΤΗΣΗ ΥΠΟΨΗΦΙΟΥ** | **ΠΑΡΑΠΟΜΠΗ** | |
| **Παράδοση πετρελαίου θέρμανσης** | | | | |  |  |  | |
| 1 | | Θα γίνεται τμηματικά, ανάλογα με τις ανάγκες των υπηρεσιών αρμοδιότητας της Αναθέτουσας Αρχής | | | **ΝΑΙ** |  |  | |
| 2 | | Θα γίνεται στην έδρα των υπηρεσιών αρμοδιότητας της Δ.Ο.Υ. ΙΒ΄ Αθηνών, ενδεικτικά αναφέρονται:  -Το κτίριο στέγασης της Δ.Ο.Υ. ΙΒ’ Αθηνών,  Πολυφήμου 1, T.K. 15771, Ζωγράφου  -Το κτίριο στέγασης της Δ.Ο.Υ. ΙΖ΄ Αθηνών,  Δαμάρεως 175, T.K. 11632, Αθήνα  -Το κτίριο στέγασης της Δ.Ο.Υ. Καλλιθέας,  Ελ. Βενιζέλου 195-197, T.K. 17673, Καλλιθέα  -Το κτίριο στέγασης της Δ.Ο.Υ. ΦΑΕ Αθηνών  Ελ. Βενιζέλου 55 -57, T.K. 17671, Καλλιθέα | | | **ΝΑΙ** |  |  | |
| **Τεχνικές προδιαγραφές πετρελαίου θέρμανσης** | | | | |  |  |  | |
| 1 | | Το υπό προμήθεια πετρέλαιο θέρμανσης θα πρέπει να πληροί τις προδιαγραφές που ορίζονται από:   * Τις διατάξεις του ν. 3054/2002 (ΦΕΚ 230/Α/2002) «Οργάνωση της αγοράς πετρελαιοειδών και άλλες διατάξεις». * Την απόφαση του Ανώτατου Χημικού Συμβουλίου 467/2002 (ΦΕΚ 1531/Β/2003) «Προδιαγραφές και μέθοδοι ελέγχου του πετρελαίου θέρμανσης», όπως ισχύει. * Την απόφαση του Ανώτατου Χημικού Συμβουλίου 468/2002 (ΦΕΚ 1273/Β/2003) «Διαδικασίες χρωματισμού και ιχνηθέτησης πετρελαίου θέρμανσης». * Την Κ.Υ.Α. 284/2006/07 (ΦΕΚ 1736/Β/2007) «Εναρμόνιση της ελληνικής νομοθεσίας προς την Οδηγία 1999/92/ΕΚ του Συμβουλίου σχετικά με τη μείωση της περιεκτικότητας ορισμένων υγρών καυσίμων σε θείο και για την τροποποίηση της Οδηγίας 93/12/ΕΟΚ και προς την Οδηγία 2005/33/ΕΚ του Ευρωπαϊκού Κοινοβουλίου και του Συμβουλίου για την τροποποίηση της οδηγίας 1999/32/ΕΚ σχετικά με την περιεκτικότητα των καυσίμων πλοίων σε θείο». * Την Κ.Υ.Α. 316/2010/12 (ΦΕΚ 501/Β/2012) «Προσαρμογή της ελληνικής νομοθεσίας, στον τομέα της ποιότητας καυσίμων βενζίνης και ντίζελ, προς την οδηγία 2009/30/Ε.Κ. του Ευρωπαϊκού Κοινοβουλίου και του Συμβουλίου. * Την απόφαση του Ανώτατου Χημικού Συμβουλίου 128/2016 (ΦΕΚ 3958/Β/2016) «Εναρμόνιση της Ελληνικής Νομοθεσίας προς την Οδηγία (ΕΕ) 2016/802 του Ευρωπαϊκού Κοινοβουλίου και του Συμβουλίου της 11ης Μαΐου 2016 «σχετικά με τη μείωση της περιεκτικότητας ορισμένων υγρών καυσίμων σε θείο», και ειδικότερα το άρθρο 4. * Την Κ.Υ.Α. 117/2014 (ΦΕΚ 921/Β/2015) «Προσαρμογή της ελληνικής νομοθεσίας στον τομέα της ποιότητας καυσίμων προς την Οδηγία 2014/77/ΕΕ». | | | **ΝΑΙ** |  |  | |
| **Ημερομηνία: …………………….** | |  | **Για τον προσφέροντα**  *Σφραγίδα/ Υπογραφή*  (Ονοματεπώνυμο Εκπροσώπου) | | | |